dh-unibe/image-text_koenigsfelden-charters-post-1500 huggingface dataset:
Wir, von stetten und lannden von den acht ordten unser eidtgnoschafft gesanndten botten, namlich Zùrich, Bern, ✳ Lucern, ✳ Ury, ✳ Swytz, ✳ Unnderwalden, Ob ✳ und Nidtdemwald, ✳ Zùg mit dem usszern ampt ✳ und Glarùsz, ✳ inn der statt Zùrich versampnet, ✳ thuͦnd kuͦnd aller mengklich mit diszem brief, ✳ das vor unns erschinen ist der erwirdigg₎, anndechtigen und geischlichen frowen, aͤptissin ✳ und gemein convents ✳ desz gotzhùs zuͦ Kùngsfelden, ersam fùrnem bottschafft, ✳ habent sich erclagt, ✳ alsz sy dann ye welten iͤri guͤtter, ✳ es sye korn, ✳ haber, win, ✳ anncken ✳ und anndersz, so inen erwachszen ✳ an zinszen, zechenden oder sùst ir huszhab, zekouffent oder verkouffent worden durch unnszer graffschafft ✳ und sunders durch die statt Baden zefuͤrren nottwenndig ist ✳ und aber jetz nùwlich unnsere
gleitzlùt ✳ daselbs inen zuͦ unnsern hannden hievon gleit gelt zegeben ✳ erfordert ✳ unnd sollichs von inen haben welln̄t ꝫcꝭ, habennt unns ernnschlich gebetten̄ ✳ unnd
anngeruͦfft das gegenn unszern gleitzlùt₎ zuͦ handen abzuͦstellen unnd sy mit sollichem irn guͦttern, wie von alter har, ✳ one beschwert durch farn̄ zuͦlassen ꝫcꝭ.
also und uff sollich ir pitt ✳ verwillgen wir ✳ unnd gebent zuͦ, ✳ das si mit allen irn güettern̄, wie obstat, ✳ durch benampte unnszer graffschafft ✳ unnd statt Badn̄
onbeschwert, alles gleits gellts fry faren soͤllent ✳ und moͤgent. ✳ doch ob sy einicherley ✳ uff gewyn oder fùrkouff ✳ annders dann in ir hùshaltùng kofftennt ✳
unnd alda uff märckt ✳ dùrch fùrtend, ✳ därvon söllent sy wie annder, so dero glich bruchend, das gleitgelt unnsern amptlut₎ daselbs uszrichten
und bezalen. dess zuͦ warem, vestem urkùnd ✳ habent wir den genanten frowen diszen brieff mit unnser getrûwen, lieben eidtgnossen von Zùrch secrett
annhangendem innsigel fùr unns ✳ und unszer nachkomen besigelt gebenn. unnd beschechen ist ✳ sambstags nach sannt Jacobs tag, von Cristus gepurt gezallt funffzechennhùndert und im sächzechennden jar. ✳
Staatsarchiv
AARGAU
Königsf. 905
516
ain fry brieff von gemeinen eydgnossē
das wir kein gleitt zuͦ Baden sond gen
uszgenom̄en was wir wetten uff gwün̄
oder fùrkoùff₎ ✳ dùrch fuͤren ✳ anders dann zuͦ
unnser hùsz haltùng ꝫcꝭ
K
E 12 ✳